Rodney Bingenheimer

Rodney Bingenheimer (s. 15. joulukuuta 1947 Mountain View, Kalifornia) on yhdysvaltalainen mediapersoona, radiojuontaja ja radio-DJ. Hän on ollut uransa aikana yksi Yhdysvaltojen suosituimmista radiojuontajista. Hän toiminut myös uusien muusikkokykyjen etsijänä Mercury Recordsilla. Hän on tullut kuuluisaksi myös ystävyydestään useiden rocktähtien ja Hollywood-elokuvatähtien kanssa ja työstään heidän tiedottajana. 
1970-luvulla hän omisti pahamaineisen yökerhon English Discon, joka sijaitsi Los Angelesin Sunset Boulevard Sunset Stripillä. Häntä kutsutaan usein mediassa nimellä ”"The Mayor of the Sunset Strip”" ("Sunset Stripin pormestari"). Tämän lempinimen hän sai näyttelijä Sal Mineolta. 
Elämä ja ura.
Bingenheimer syntyi 15. joulukuuta 1947 Mountain View’ssa, Kaliforniassa. Muutettuaan äitinsä kanssa Pohjois-Kalifornian Mountain View’sta Los Angelesiin, nuori Rodney Bingenheimer uppoutui täysin kaupungin musiikkiskeneen. Hän osallistui koe-esiintymiseen Davy Jonesin roolista "The Monkees" -sarjaan. Vaikka hän ei saanut roolia, hän toimi myöhemmin Davy Jonesin sijaisnäyttelijänä sarjassa.
Saavuttuaan Los Angelesiin svengaavien 60-lukujen huipulla Rodney Bingenheimer solahti nopeasti mukaan musiikkipiireihin toimimalla Sonny ja Cherin assistenttina ja tiedottajana, tehden julkisuustyötä eri bändeille ja työskennellen "L.A. Times"-lehdessä musiikkitoimittajana. Useat tapahtumat ja sattumukset lisäsivät Bingenheimerin mainetta mediassa. Hänet ja Sonny Bonon kerrottiin olleen häädetty Hollywoodin ravintolasta Martoni’s, koska heidän värikäs hippityylinsä järkytti omistajia. Bingenheimer esitteli Beach Boysin Brian Wilsonin ja TIna Turnerin toisilleen, tuodessaan Wilsonin seuraamaan seuraamaan Tina Turnerin laulun äänitystä Phil Spectorin klassikkokappaleeseen "River Deep, Mountain High". Lisäksi tyttöbändi The GTOs kirjoitti hänestä kappaleen nimeltä "Rodney". ja pilkkasi häntä Frank Zappan tuottamalla levyllä "Permanent Damage".
Bigenheimerin English Disco- yökerho.
Lopulta hän lähti omille teilleen ja perusti klubin English Disco, joka tunnettiin myös nimellä "Rodney Bingenheimer's English Disco." Rodney Bingenheimerin English Disco oli Los Angelesissa sijaitseva yökerho osoitteessa 7561 Sunset Boulevard Sunset Stripillä, ja se toimi loppuvuodesta 1972 alkuvuoteen 1975 saakka. Se toimi 1970-luvulla Yhdysvaltojen groupie-kulttuurin keskipisteenä ja se tuli pahamaineiseksi laajalle levinneestä huumeiden käytöstä ja alaikäisten tyttöjen läsnäolosta juhlissa. Klubin vakio asiakkaita olivat lukuisat kuuluisat bändärit, kuten Sable Starr, Bebe Buell ja Cyrinda Foxe. Tähän klubiin viitaten Rolling Stonesin laulaja Mick Jagger on kutsunut Bingenheimeria mediassa ”"kuuluisaksi" "bändäriksi"”"." Paikka palveli Hollywoodin elokuvatähtiä ja glam rock -yleisöä ja houkutteli paikalle kuuluisia julkisuuden henkilöitä, kuten David Bowie, Iggy Pop, Marc Bolan, Led Zeppelin– ja jopa Elvis Presley. 
Yhteistyö David Bowien kanssa.
Bingenheimer toimi uusien kykyjen etsijänä Mercury Recordsilla. Hänet tunetaan pitkästä yhteistyöstään David Bowien kanssa. Hänellä oli merkittävä rooli siinä, että Bowie sai ensimmäisen Yhdysvaltain levy-sopimuksen. ”"Minun tehtäväni oli viedä David Bowie radioasemille ja saada hänen kappaleitaan soitetuiksi."” Kun The Man Who Sold The World -aikakauden Bowie marssi tullin läpi, hän teki lähtemättömän vaikutuksen Rodneyyn: "“Tyyppi tulee vastaan mekossa, lippis päässä, pitkä laukku olalla ja pitkät hiukset."" Rodney toimi pitkään Bowien tiedottajana Yhdysvalloissa. Tuolloin Yhdysvalloissa harva oli kuullutkaan nuoresta englantilaisesta laulajasta. Ensimmäisestä tapaamisestaan lähtien Rodney Bingenheimer ja David Bowie pysyivät läheisinä ystävinä 
Radio-ohjelma Rodney on the ROQ.
Vuodesta 1976 lähtien Rodney Bingenheimer on toiminut DJ:nä Los Angelesin KROQ-radiokanavalla ja juontanut suosittua "Rodney on the ROQ" -radio-ohjelmaa. Uuden musiikin pioneerina hänen myöhäisillan ohjelmansa on vuosien saatossa vaikuttanut merkittävästi Yhdysvaltojen musiikilliseen maisemaan. On olemassa monia yhtyeitä, jotka saivat Rodneyn ansiosta ensiesiintymisensä Yhdysvaltain radiotaajuuksilla.
Hän oli ensimmäinen radiojuontaja Yhdysvalloissa, joka alkoi soittaa punk rock levyjä radiossa. 1970-luvun puolivälissä, kauan ennen kuin levy-yhtiöt pitivät punkia kaupallisesti varteenotettavana, Bingenheimer auttoi esittelemään Los Angelesin yleisölle punk-soundeja, jotka olivat peräisin New Yorkista ja Lontoosta. Hänen punkin puolustamisensa jatkui koko 80-luvun ajan. Kamppailevat nuoret punk yhtyeet saivat näkyvyyttä, jota he eivät olisi voineet saada muualta ja Rodneyn ansiosta saivat ensiesiintymisensä Yhdysvaltain radiotaajuuksilla, mukaan lukien punkin ikonit kuten Circle Jerks ja Social Distortion, – joiden esitykset koottiin 1980-luvulla "Rodney on the ROQ" -kokoelmalevyille.
Myöhemmin hän esitteli amerikkalaisille kuulijoille englantilaisia artisteja kuten The Smiths, Nirvana, Coldplay ja Oasis. Hän kehaisi soittaneensa Oasisia kasetilta jo ennen kuin heillä oli edes levytyssopimusta. Bingenheimer muistelee, ""Kun olin Lontoossa, sain kasetin yhdeltä levy-yhtiöltä. He sanoivat: ‘Tässä on uusi bändi, mutta tuskin aiomme tehdä heidän kanssaan sopimusta’, joten he antoivat sen minulle. Se oli uskomatonta.”"[3] Vuonna 2000 Bingenheimer toimi vastaavana tuottajana tribuuttialbumilla "Blockbuster: Glitter Glam Rock Experience", joka kunnioitti 1970-luvun alun brittiläisiä glam rock -tuontiartisteja, joita hän oli aiemmin soittanut English Disco klubillaan.
Dokumenttielokuva.
Rodney Bingenheimerin elämästä on tehty George Hickenlooperin ohjaama dokumenttielokuva "Mayor of the Sunset Strip", vuonna 2003. Elokuva sisältää haastatteluja Bingenheimeriilta itseltään sekä hänen kuuluisilta ystäviltä kuten David Bowielta ja Alice Cooperilta.